નડિયાદ શહેરના વર્ગો કોમ્પલેક્ષમાં દુકાન ધરાવતા જીગરભાઇ રમેશભાઇ દરજીએ પોતાની હુન્ડાઇ એસન્ટ ગાડી નંબર જીજે-02-એ.સી.-6378 ગત તા.1-9-18 ના રોજ કોમ્પલેક્ષના ભોંયરામાં બનાવેલ પાર્કિંગમાં પાર્ક કરી હતી. જે કોઇ ચોરી જતાં, આ મામલે જીગરભાઇએ શહેર પોલીસને જાણ કરી હતી. જીગરભાઇએ કોમ્પલેક્ષમાં આવેલ સી.સી.ટી.વી. કેમેરા બંધ હોઇ એક દુકાનમાં લગાવાયેલ સી.સી.ટી.વી. કેમેરાના ફુટેજ ચકાસતા બે ઇસમો એક્ટિવા ઉપર આવતાં, ભોંયરામાં જતાં દેખાય છે અને ત્યારબાદ ગાડી બહાર આવી રોંગ સાઇડમાં બસ મથક તરફ જતી દેખાય છે. જોકે કોમ્પલેક્ષના પાર્કિંગમાં લગાવેલ સી.સી.ટી.વી. કેમેરા બંધ હોવાથી ચોરીની આ ઘટનામાં કોઇ કડી ઘટનાસ્થળેથી પ્રાપ્ત થઇ ન હતી.